เรื่องร้องเรียน: ขอร่วมเป็นพลังทำให้กรุงเทพฯ ดีกว่าเดิม ร่วมบอกความฝันที่อยากให้เมืองดีขึ้น หรือแจ้งปัญหาที่อยากแก้ไขในพื้นที่เขตของเราพร้อมรายละเอียดดังนี้  สถานที่ที่ผมจะแจ้งคือซอยคู้คลองสิบ 7 อยู่ถนนคู้คลองสิบ เขตหนองจอกครับ ถ้านับถอยหลังไปเมื่อปี 2555 หลังจากน้ำท่วมปี 2554 แล้ว ทางกทม.ให้เขตหนองจอกมาทำถนนให้ชาวบ้านเป็นถนนราดยางมะตอยพร้อมทั้งตีเส้นจราจรเห็นชัดเจน แต่ ณ ปัจจุบันนี้ถนนได้ทรุดตัวและเสียจนเป็นหลุมเป็นบ่อตลอดทั้งซอย และได้แจ้งไปทางเขตหนองจอกแล้วไม่ต่ำกว่า 5-6 ครั้ง ได้ข้ออ้างกลับมาเพียงแค่ว่า "ไม่มีงบประมาณ" จนกระทั้งผมแจ้งไปทาง กทม. (ก่อนหน้าท่านชัชชาติ) เพื่อหวังจะให้กระตุ้นมาทางเขตหนองจอกให้มาซ่อมแซมถนนให้กับชาวบ้าน แต่สิ่งที่เขตหนองจอกทำให้คือ นำหินคลุกมากลบหลุมให้ชาวบ้าน ท่านลองคิดดูนะครับ พอแดดร้อนๆแดดจัดๆ ถนนทั้งเส้นมีแต่ฝุ่น บ้านในซอยนี้มีแต่บ้านสีฝุ่น แต่ปัจจุบันนี้ฝนตกทุกวันกลับกลายเป็นหลุมเป็นบ่อ จนรถที่สัญจรเข้าออกไป-มานี้ ช่วงล่างพังไปเป็นคันๆเลยครับ แจ้งครั้งนี้กระผมหวังว่าท่านชัชชาติคงจะเห็นใจชาวบ้านชานเมืองกันบ้าง ขอถนนราดยางเรากลับคืนมาได้มั้ยครับ
การดำเนินการของเจ้าหน้าที่: สำนักงานเขตหนองจอกขอเรียนให้ทราบว่า ถนนซอยดังกล่าวได้ลงนามสัญญาจ้างเหมาแล้ว ทั้งนี้ผู้รับจ้างจะเข้าดำเนินการปรับปรุงต้นเดือนมกราคม 2566
ความเห็นของผู้แจ้ง: ขอชิ่นชมเจ้าหน้าที่ทีมงานฟองดูว์ทุกๆท่านมากนะครับ ที่ช่วยในการประสานงานเรื่องที่กระผมแจ้งไปถึงท่านชัชชาติ ไม่ไม่มีการนิ่งนอนใจใดๆพร้อมที่จะช่วยพวกเราชาว กทม. อย่างเต็มที่ ขอขอบคุณทีมงานทุกๆท่านมากนะครับ
พื้นที่: แขวงคู้ฝั่งเหนือ เขตหนองจอก กรุงเทพมหานคร